b"\n_START_ARTICLE_\nNat\xc3\xa0lia Pog\xc3\xb3nina\n_START_SECTION_\nResultats destacats en competici\xc3\xb3\n_START_PARAGRAPH_\nPog\xc3\xb3nina aprengu\xc3\xa9 a jugar escacs a l'edat de cinc anys quan el seu avi li va ensenyar les regles b\xc3\xa0siques del joc. Despr\xc3\xa9s de guanyar a l'escola un torneig de dames, des de 1993 ha estat estudiant escacs._NEWLINE_El 1998 fou campiona de R\xc3\xbassia sub-14 femen\xc3\xad. Guany\xc3\xa0 dues medalles d'or al Campionat d'Europa de la Joventut, a la categoria Sub16 femen\xc3\xad el 2000 i Sub18 femen\xc3\xad el 2003. El 2004, aconsegu\xc3\xad el t\xc3\xadtol de Gran Mestre Femen\xc3\xad. Altres resultats destacats inclou guanyar el Memorial B\xc3\xadkova el 2005, el Memorial Rudenko el 2007, la medalla de bronze a Torneig Nord Urals i empatar pel primer lloc al Campionat del m\xc3\xb3n femen\xc3\xad universitari el 2008._NEWLINE_El 2008 va guanyar la medalla d'or en escacs llampec per equip i la medalla de bronze en escacs r\xc3\xa0pids per equips als primers Jocs esportius mentals del m\xc3\xb3n a Pequ\xc3\xadn i puntuar 6/7 en el 5\xc3\xa8 tauler per l'equip rus femen\xc3\xad l'Olimp\xc3\xadada d'escacs. Va acabar primera (amb 8 punts de 9 partides) al prestigi\xc3\xb3s Obert de Moscou de 2009, i guany\xc3\xa0 la medalla de bronze al Campionat Individual d'Europa femen\xc3\xad de 2009. El 2011 guany\xc3\xa0 les medalles d'or a la Copa d'Europa de Clubs i al Campionat d'Europa per equips femenins, aix\xc3\xad com la plata aconseguida al Campionat del m\xc3\xb3n per equips femen\xc3\xad. L'agost de 2012 guany\xc3\xa0 el Campionat de R\xc3\xbassia femen\xc3\xad amb una puntuaci\xc3\xb3 de +4 =5 -0._NEWLINE_El 2012 jug\xc3\xa0 vuit de les onze rondes en el tauler de reserva (tauler 5) per la selecci\xc3\xb3 femenina russa, que guany\xc3\xa0 la medalla d'or a la 40a Olimp\xc3\xadada d'escacs a Istanbul. Va fer una puntuaci\xc3\xb3 de +6=1-1 i guany\xc3\xa0 la medalla d'or per la seva actuaci\xc3\xb3 individual al tauler 5. El 2014 jug\xc3\xa0 per la selecci\xc3\xb3 femenina russa i guany\xc3\xa0 una altra medalla d'or a la 41a Olimp\xc3\xadada d'escacs a Troms\xc3\xb8._NEWLINE_Va jugar la final del Campionat del m\xc3\xb3n femen\xc3\xad de 2015 on perd\xc3\xa9 davant de Maria Muzitxuk."